CELEX: 52005XG1201(01)
Language: et
Date: 2005-12-01
Title: Nõukogu järeldused Euroopa kodanikukaitse suutlikkuse suurendamise kohta

1.12.2005   
            
            
               ET
            
            
               Euroopa Liidu Teataja
            
            
               C 304/1
            
         Nõukogu järeldused Euroopa kodanikukaitse suutlikkuse suurendamise kohta
   (2005/C 304/01)
   EUROOPA LIIDU NÕUKOGU,
   
               1.
            
            
               VÕTTES ARVESSE:
               
                           —
                        
                        
                           nõukogu 7. jaanuari 2005. aasta järeldusi India ookeani maavärina ja hiidlaine kohta (1);
                        
                     
                           —
                        
                        
                           Euroopa Liidu 31. jaanuari 2005. aasta tegevuskava India ookeani maavärina ja hiidlaine kohta (2);
                        
                     
                           —
                        
                        
                           nõukogu 4. oktoobri 2004. aasta järeldusi Euroopa Liidus üldise kodanikukaitse suutlikkuse suurendamise kohta (3);
                        
                     
                           —
                        
                        
                           nõukogu 25. novembri 2004. aasta järeldusi terrorismirünnakute ennetamise, nendeks valmisoleku ja neile reageerimise kohta (4);
                        
                     
                           —
                        
                        
                           komisjoni 20. aprilli 2005. aasta teatist ühenduse kodanikukaitse mehhanismi parandamise kohta (5);
                        
                     
                           —
                        
                        
                           komisjoni 20. aprilli 2005. aasta teatist ELi katastroofidele ja kriisidele reageerimise võime tugevdamise kohta (6);
                        
                     
                           —
                        
                        
                           peasekretäri/kõrge esindaja 20. aprilli 2005. aasta märkust India ookeani maavärina ja hiidlainetega seotud ELi tegevuskava järelmeetmete kohta (7);
                        
                     
                           —
                        
                        
                           eesistujariigi 20. mai märkust India ookeani maavärina ja hiidlainetega seotud ELi tegevuskava järelmeetmete kohta (8);
                        
                     
                           —
                        
                        
                           16.–17. juunil 2005. aastal Brüsselis kokku tulnud Euroopa Ülemkogu eesistujariigi järeldusi, milles sooviti 2005. aasta teisel poolaastal esmajärjekorras käsitleda kodanikukaitsealase suutlikkuse suurendamist, eriti bioterrorirünnakule reageerimiseks vajalike meditsiiniliste ressursside kättesaadavuse osas ning liikmesriikide kodanikukaitseüksustel rajaneva kiirreageerimisvõime edasiarendamist (9).
                        
                     
         
               2.
            
            
               MÄRGIB, et kavandatavate tõhustuste finantsmõju, eelkõige suurte hädaolukordade puhuks ettepandud kiirreageerimise ja valmisoleku rahastamisvahendi kehtestamise finantsmõju peab olema kooskõlas ajavahemikuks 2007—2013 kehtestatud finantsraamistikuga ning järgima subsidiaarsuse põhimõtet.
            
         
               3.
            
            
               KINNITAB vajadust arendada “Euroopa Liidu kiirreageerimisvõimet”, et reageerida loodusõnnetustele või inimeste tekitatud katastroofidele nii liidu piires kui väljaspool liitu, milleks kasutatakse riiklikke ressursse ja rühmi, keda on koolitatud koos töötama.
            
         
               4.
            
            
               TERVITAB üldjoontes komisjoni teatist ühenduse kodanikukaitse mehhanismi parandamise kohta, milles sätestatakse lühikese ja keskmise tähtajaga ettepanekud selle kohta, kuidas tugevdada Euroopa koostööd kodanikukaitse mehhanismi raames.
            
         
               5.
            
            
               KUTSUB komisjoni koos liikmesriikidega üles oma pädevuste piires parandama Euroopa kodanikukaitsealast koostööd, sealhulgas tugevdama ühenduse kodanikukaitse mehhanismi, eesmärgiga tagada Euroopa Liidu suutlikkus pakkuda igasugustes hädaolukordades nii liidu piires kui ka väljaspool liitu kiiresti ja tõhusalt kodanikukaitsealast abi.
            
         
               6.
            
            
               RÕHUTAB Ühinenud Rahvaste Organisatsiooni üldist rolli ja kohustusi rahvusvahelise kodanikukaitsealase abi kooskõlastamisel kolmandates riikides. Euroopa Liit peaks toetama Ühinenud Rahvaste Organisatsiooni võimet koordineerida kodanikukaitsealast sekkumist kolmandates riikides. Sellega seoses võib Euroopa Liidu kiirreageerimisvõime aidata kaasa humanitaarkatastroofide korral ÜRO kiirreageerimissuutlikkuse suurendamisele.
            
         
               7.
            
            
               SOOVITAB komisjonil koos liikmesriikidega oma pädevuste piires arendada edasi modulaarset lähenemist, tehes seda stsenaariume, suutlikkuse hindamist, tegevuskavasid, koolitust ja õppuseid ning kõiki ohte arvestava lähenemisviisi ühiseid meetodeid (mis hõlmavad nii loodusõnnetusi kui ka inimeste tekitatud katastroofe, sealhulgas terrorismi) kehtestava programmi kaudu. Nimetatud programm peaks tegevust edendama vastavalt subsidiaarsuse ja vastastikkuse ning riigi vastutusel tegutsemise põhimõtetele. Määratletud kodanikukaitseüksused on üheks paljudest olulistest Euroopa Liidu kiirreageerimissuutlikkuse vahenditest ning on võimelised tegutsema kas sõltumatult või koostöös teiste Euroopa Liidu organite või rahvusvaheliste institutsioonidega või neid toetama.
            
         
               8.
            
            
               RÕHUTAB, et riski- ja puudujääkide analüüse ning hädaolukordade, koolituste ja õppuste käigus omandatud kogemusi arvesse võtvad hindamised on Euroopa Liidu reageerimissuutlikkuse suurendamise osas otsuste vastuvõtmise aluseks.
            
         
               9.
            
            
               SOOVITAB komisjonil koos liikmesriikidega jätkata lühikese aja jooksul tööd järgmistes prioriteetsetes valdkondades:
               
                           a)
                        
                        
                           hinnata täiendavalt kodanikukaitsevõimeid, mille liikmesriigid võivad teha üksteisele kättesaadavaks igat liiki suurõnnetuste puhul;
                        
                     
                           b)
                        
                        
                           arendada kiirreageerimisvõimet, mis põhineb liikmesriikide kodanikukaitseüksustel ja kehtestada sel eesmärgil programm vastavalt subsidiaarsuse ja vastastikkuse põhimõtetele; üksused peaksid olema iseseisvad ja sõltumatud, mis tegutsevad riigi vastutusel ning mida peaks saama kasutada eraldi või koos teiste üksustega;
                        
                     
                           c)
                        
                        
                           arendada edasi koolitustegevust, õppuseid ja ekspertide vahetust, et stimuleerida koostöövõimet ja edendada koostalitlusvõimet;
                        
                     
                           d)
                        
                        
                           töötada välja hiljemalt 31. detsembriks 2005 lisaks riiklikule sümboolikale ka ühine ELi sümboolika kohapealse sekkumispersonali ning hindamis- ja koordineerimismeeskonna tarbeks;
                        
                     
                           e)
                        
                        
                           arendada edasi tsiviil-sõjalist koostööd ELi sõjalise staabiga, eelkõige tsiviil-sõjalise osakonnaga;
                        
                     
                           f)
                        
                        
                           tõhustada kohapealset vajaduste hindamist, töötades välja ühise hindamismetoodika, mis tugineb olemasolevatele rahvusvaheliselt tunnustatud meetoditele ja tugevdades hindamisvõimet;
                        
                     
                           g)
                        
                        
                           tugevdada kooskõlastamise hõlbustamise võimet nii kohapeal kui ka ELi ja asjakohaste rahvusvaheliste organisatsioonide peakorteritega;
                        
                     
                           h)
                        
                        
                           tugevdada mehhanismi ja varajase hoiatamise süsteemi vahelisi seoseid ELi ja ÜRO tasandil;
                        
                     
                           i)
                        
                        
                           arendada edasi kodanikukaitsealase abiga seotud transporditeenuseid.
                        
                     
         
               10.
            
            
               TERVITAB komisjoni ettepanekut teha seire- ja teabekeskus (MIC) kättesaadavaks Euroopa konsulaarkoostöö jaoks, et toetada ELi kodanikest katastroofiohvreid kolmandates riikides.
            
         
               11.
            
            
               KUTSUB komisjoni üles esitama nii kiiresti kui võimalik täielikud ettepanekud (mis on inspireeritud kodanikukaitse tegevusprogrammist (10), Hyogo tegevusraamistikust aastateks 2005—2015 (11) ja Euroopa Liidu tegevuskavast India ookeani maavärina ja hiidlaine kohta (12)) ennetustegevuse tugevdamise kohta ning avastamise ja varajase hoiatamise süsteemide tõhustamise kohta, eelkõige Vahemeres ja Atlandi ookeanis.
            
         
               12.
            
            
               KUTSUB komisjoni üles esitama nii kiiresti kui võimalik ja hiljemalt 2005. aasta oktoobriks täiendavad seadusandlikud ettepanekud, et parandada kodanikukaitsealast koostööd, sealhulgas ühenduse mehhanismi, võttes arvesse eespool esitatud järeldusi.
            
         
               13.
            
            
               PÖÖRDUB enne 2005. aasta lõppu Euroopa Liidu kiirreageerimisvõime küsimuse juurde tagasi.
            
         
      (1)  5187/05.
   
      (2)  5788/05.
   
      (3)  11549/04.
   
      (4)  15232/04.
   
      (5)  8430/05 - KOM(2005) 137 lõplik.
   
      (6)  8382/05 - KOM(2005) 153 lõplik.
   
      (7)  8204/05.
   
      (8)  8961/1/05 REV 1.
   
      (9)  10255/05.
   
      (10)  Nõukogu 9. detsembri 1999. aasta otsus 1999/847/EÜ, millega kehtestatakse ühenduse kodanikukaitsealane tegevusprogramm (EÜT L 327, 21.12.1999, lk 53), mida on muudetud nõukogu 20. detsembri 2004. aasta otsusega 2005/12/EÜ (ELT L 6, 8.1.2005, lk 7).
   
      (11)  Hyogo tegevusraamistikku aastateks 2005–2015 käsitlev resolutsioon: “Maailma riikide ja kogukondade vastupidavuse suurendamine katastroofide suhtes”, vastu võetud katastroofide vähendamise maailmakonverentsi poolt 22. jaanuaril 2005 (A.CONF.206/6).
   
      (12)  5788/05.